सिद्ध शक्तिपीठ से तात्पर्य उन स्थानों से है, जहाँ महामाया आदिशक्ति की जाग्रत शक्तियाँ विराजमान हैं। ऐसे देवीधामों में माँ की भक्ति करने से साधकों को शीघ्र सिद्धि और देवी माँ की कृपा मिलती है। ऐसे स्थानों में निवास करने की विशेष महिमा है। इन स्थानों की यात्रा करने और माँ के स्वरूप के दर्शन करने तथा नाम के ध्यान मात्र से मनुष्यों का कल्याण हो जाता है। इन सिद्ध शक्तिपीठों में आद्याशक्ति की अपार शक्ति और अपरम्पार महिमा प्रतिष्ठित रहती है। सती माता के अंग जिन-जिन स्थानों पर गिरे, वे सभी स्थान देवीतीर्थ बन गये। बाद में स्वयं भगवान शंकर ने उन देवीतीर्थों में शक्ति-साधना की और स्वयं अपने स्वरूप से कालभैरव, रुद्रभैरव को उत्पन्न कर प्रत्येक देवीतार्थ में उनकी स्थापना देवी की उपासना के लिये की।